Document ID: /roh_data/filtered/fineweb-2-filterrobots_roh.jsonl.gz/73449

180x81_Layout 1 18.10.10 15:14 Seite 1 Möbel aus dem Muotathal www.mab-objekte.ch Möbelfabrik Betschart AG • Hauptstrasse 178 • 6436 Muotathal • T +41 (0)41 831 80 80 • F +41 (0)41 831 80 70 • <email-pii> Fa. Christoffel mit Team Electra Buin SA Triulzi AG Sotchà 680 Via dal Bagn 2 7550 Scuol 7500 St. Moritz Tel 081 258 63 00 Tel 081 837 36 66 <email-pii> <email-pii> www.buin.ch www.triulzi.ch 4 CLINICA HOLISTICA ENGIADINA Wir bedanken uns für den schönen Auftrag und das entgegengebrachte Vertrauen und wünschen viel Erfolg für die Clinica. Wir dAnkEn für dEn GESchäTzTEn AufTrAG und WünSchEn ALLES GuTE für diE zukunfT. nuS inGrAzchAin pEr LA BELLA incumBEnzA E GAivüSchAin pEr L’AvEGnir TuoT iL Bun.
La populaziun craja darcheu in ün avegnir Emil Müller, president cumünal La ClinicaHolisticaEngiadina es fabrichada ed inaugurada. Blers s’han dumandats, o as dumondan amo adüna, perche cha inchün vain süll’idea da realisar ün simil proget a Susch o güsta a Susch. Eu crai chi dà argumaints multifaris per quel agir: Sper üna tscherta anonimità pels paziaints, sper la forza da la Susasca e da l’En e la culissa imposanta da muntognas e spuondas stipas sun sgüra eir stats la bainvuglientsch da la Regenza grischuna, da la regiun, ma impustüt eir la bainvuglientscha davart la populaziun da Susch argumaints pesants per realisar quist proget inovativ precis in nos cumünet. Natüralmaing cha per mai sco capo ma eir per la populaziun da Susch d’eiran, e sun amo adüna, avantman grondas aspettativas invers la ClinicaHolistica. I sun gnüdas s-chaffidas 25 plazzas da lavur nouvas, quai voul dir ca. üna redublaziun da las plazzas da lavur stablas actualas. Plazzas da lavur nu voul be dir daplü entradas d’impostas, dimperse eir la pussibiltà da lavurar e viver i’l listess cumün. Quai voul dir: Uffants, vita ed impustüt eir vita culturala e politica – las pozzas principalas per l`existenza da nos cumüns. Chi chi’d es passà tras Susch dürant ils ultims duos ons ha pudü verer che movimaint cha uschè ün’investiziun po ragiundscher in ün cumün. A Susch, ün cumün cun ca. 220 abitants, sun gnüts investits i’ls ultims duos ons – culla fabbrica da la ClinicaHolistica, abitaziuns, chasas e l’ouvra eletrica Susasca – raduond 30 milliuns francs. Che cha quai voul dir economicamaing per nos cumün, per la regiun, ma eir pel Chantun nun es neccesari d’explichar in detagl. I’s vezza cha schi dà üna spüerta da lavur in cumün schi cha quai dà subit eir üna sgürezza per investir in chasas, abitaziuns ma eir ill’infrastructura. Però quai chi fa a mai, sco capo, il plü grond plaschair es chi’s vezza cha la populaziun craja darcheu in ün avegnir per lur cumün patern. E na d’invlidar es l’influenza perdüraivla per tuot ils furnituors da prodots o d’otras prestaziuns, voul dir per tuot la mansteranza indigena. I’s po sgüra dir cha culla realisaziun da la ClinicaHolistica nun es be gnü realisà ün proget chi’s cunfà plainamaing culla nouva politica regiunala da la Confederaziun, o cumplettada la spüerta da sandà in nossa regiun, na eu crai propcha cha quist proget po avair ün effet economic perdüraivel per tuot nossa regiun. In quist sen am resta be plü da m’ingrazchar pro’ls investuors, impustüt pro l’acziunari principal Mathias Bulfoni pel curaschi d’investir quia a Susch. Pel curaschi d’investir in üna uscheditta regiun sainza potenzial da svilup (Potenzialarme Region), pel curaschi d’investir in üna sparta tuottafat nouva ed impustüt eir per la perseveranza da proseguir cun quist’idea eir schi d’eira da survendscher adüna darcheu impedimaints inaspettato. Eir ün sincer ingrazchamaint a tuot quels chi han portà pro qualchosa a la realisaziun da quist proget, da la Regenza grischuna sur ils uffizis chantunals, la regiun, il cussagl da cumün, la populaziun da Susch ma impustüt eir a tuot la mansteranza chi ha prestà lavur vi da la fabrica. I’m resta be plü da giavüschar inavant bun success e curaschi a tuot ils collavuraturs e proprietaris da la ClinicaHolisticaEngiadina. Emil Müller President cumünal In Susch sun gnüts investits i'ls ultims duos ons – culla fabrica da la ClinicaHolistica ed oters – raduond 30 milliums francs. CLINICA HOLISTICA ENGIADINA 5